.
(Mielenosoittajien huutoa.)
Yli 100 suurpankkiiria, teollisuus― pomoa ja poliittista johtajaa ―
koolla kerran vuodessa ―
linjaamassa kansainvälistä taloutta ja politiikkaa.
Kolme päivää suljetuin ovin.
Osanottajia, esim. Suomen pääministeriä ja presidenttiä, ―
kielletään koskaan paljastamasta, mitä kokouksessa puhutaan.
Ryhmä kokoontuu vuodesta toiseen, vuosikymmenestä toiseen.
Kansainvälisen talouden ja politiikan ykköspäättäjien Bilderberg―kokous ―
pidettiin tänä vuonna Watfordissa, lähellä Lontoota kesäkuussa.
Kokouspaikkana on viiden tähden hotelli The Grove.
Jo pari päivää ennen kokousta kuvaaminen on kiellettyä.
Siirtykääpä pois risteyksestä, kiitos!
Kokousta edeltävänä iltana koetamme päästä hotelliin, ―
mutta vartijat estävät aikeemme.
Anteeksi? ―Täällä ei saa kuvata.
Hotellialueelta pääsee vain ulospäin.
Seuraavana päivänä tapaamme Watfordin rautatieasemalla ―
demokratiatutkijan ja vapaan toimittajan Tom Griffinin.
Hän tutkii eliittiverkostoja ja lobbausta Spinwatch―hankkeessa.
Turvatarkastuksen jälkeen törmäämme aitaan.
Aita pysäyttää myös pienen ryhmän muuta mediaa ―
ja joukon mielenosoittajia.
Tuolla on hotelli Grove, jossa järjestetään 61. Bilderberg―kokous.
Tämän lähemmäs emme pääse. ―Olemme aika kaukana.
Totta. Turvajärjestelyt ovat tiukat. ―Miksi?
Koska siellä on monia mahtavia vaikuttajia ―
USA:n ja Euroopan maiden hallituksista ja suuryrityksistä, ―
jopa kuninkaallisia.
Bilderberg―kokousten vakiokävijöitä ―
ovat mm. Yhdysvaltain ex―ulkoministeri Henry Kissinger, ―
yhdysvaltalaisen Rockefellerien suvun päämies David Rockefeller, ―
ranskalaisen vakuutusjätin Axan hallituksen puheenjohtaja ―
Henri de Castries ―
ja Hollannin kuninkaan äiti, upporikas Beatrix.
Toimin Spinwatch―ryhmittymässä, ―
joka seuraa poliittista lobbaamista ja sitä miten yritykset vaikuttavat ―
ympäristöasioihin, terveysalaan ja koulutukseen.
Täällä yritykset voivat esitellä poliitikoille näkökulmiaan ―
ilman että kansa saa tietää, mitä sanotaan.
Bilderberg―kokouksissa on yleensä mukana myös 3 ― 4 suomalaista.
Elinkeinoelämän valtuuskuntaa Evaa johtanut Jaakko Iloniemi ―
valittiin 1990―luvulla Bilderbergiä johtavaan ohjausryhmäänkin.
Iloniemi osallistui Bilderberg―kokouksiin 7 kertaa.
Todellinen Bilderberg―veteraani ―
on entinen Nokian ja nykyinen Shellin hallituksen pj. Jorma Ollila.
Hän on osallistunut kokouksiin 18 kertaa.
Ollila kuuluu myös Bilderbergin ohjausryhmään.
Suomalaiset Bilderberg―kävijät tiedetään hyvin.
V. 2011 valtiovarainministeri Jutta Urpilainen ―
julkisti suomalaisten luettelon ―
vastatessaan eduskunnassa perus― suomalaisten kysymykseen.
Urpilainen on itse osallistunut kokoukseen viime ja tänä kesänä.
Ennen häntä kokouksiin ovat valtiojohdosta osallistuneet ―
mm. Martti Ahtisaari, ―
Esko Aho, ―
Paavo Lipponen ―
ja Matti Vanhanen.
Kokouksessa ei tehdä varsinaisia päätöksiä, ―
mutta osanottajat muodostavat yhteisen kannan, ―
millä voi olla merkitystä heidän palatessaan kotimaihinsa.
Kysyimme kaikilta työelämässä aktiivisesti mukana olevilta ―
Bilderberg―kokouksiin osallistuneilta suomalaisilta näkemystä kokouksista
Tavoitimme 25 hengen ryhmästä 21, joista 17 osallistui kyselyyn.
Bilderbergin antiin oltiin hyvin tyytyväisiä.
Kokousväkeä ja heidän esitelmiään pidettiin mielenkiintoisina.
Bilderbergin ilmoituksen mukaan ―
osallistujat tulevat paikalle yksityishenkilöinä.
Kyselymme perusteella työnantajat silti hoitavat matkakulut.
Vastanneista 13 suomalaisesta vain 2 ilmoitti maksaneensa itse kulunsa.
Kyselyn kaikki tulokset löytyvät osoitteesta yle.fi/mot.
Pyysimme kokouksiin osallistuneita myös haastatteluun.
Joukosta löytyi vain yksi rohkea. Palaamme häneen pian.
Kansa kokoontui sanomaan: Nyt riittää!
Olen käynyt Bilderberg―kokouspaikoilla jo vuosia.
Ihan viime vuosiin asti tämä oli kuin jokin Yksinäisten kerho.
Täällä ei käynyt kuin kourallinen ihmisiä.
Parina viime vuonna on alkanut vilkastua, nyt väkeä tuli tulvimalla.
Nimeni on Michael Meacher.
Olin Blairin hallituksen ministerinä vuosina 1997 ― 2003 ―
ja olen aktiivinen parlamentaarikko.
Olen täällä siksi, että kokoukseen osallistuu ―
130 läntisen talouskapitalismin tärkeintä päättäjää.
Täällä on nyt vaikutusvaltaisinta joukkoa vuosiin ―
ja kokouksen sisältö pidetään täysin salassa.
On selvää, että kapitalismi on kaikkialla heikoissa kantimissa.
Tuo väki haluaa suunnitella yhdessä ja yrittää vaikuttaa päättäjiin, ―
sopia etenemistavoista, jotka eivät välttämättä hyödytä meitä, ―
mutta heitä kylläkin.
He tekevät sen salassa, koska jos he toimisivat avoimesti, ―
näkisimme toiminnan olevan brutaalia emmekä hyväksyisi sitä.
Bilderberg―ryhmä on kokoontunut vuosittain vuodesta 1954 alkaen.
Ryhmä sai nimensä ensimmäisenä kokouspaikkana toimineelta ―
hollantilaiselta Bilderberg―hotellilta.
Ryhmä perustettiin lujittamaan ―
USA:n ja Länsi―Euroopan talouden ja politiikan eliittien suhteita ―
ja linjaamaan kansainvälisiä kysymyksiä.
Kansainvälisen rahamaailman huippunimet ―
ovat olleet hyvin edustettuina Bilderbergissä.
Pankkiireista vakiokävijöitä ovat olleet mm. Goldman Sachsin ―
Peter Sutherland ja Henry Paulson, ―
HSBC:n Douglas Flint ―
sekä Goldman Sachsia ja Citigroupia johtanut Robert Rubin.
Bilderberg on alusta alkaen toiminut sillä periaatteella, ―
että osallistujat eivät saa kertoa, mitä kokouksessa on sanottu.
Kokouksiin kutsutaan mieluusti Euroopan valtiovarainministereitä.
Watfordissa paikalla olivat rahaministerit Suomen lisäksi ―
niin Ruotsista, Tanskasta, Kreikasta,―
Puolasta ja Itävallasta kuin Britanniastakin.
Mitä Suomen valtiovarainministeri Urpilainen tuo sieltä mukanaan?
Hänellä voi olla käsitys siitä, mitä kollegat ja suuryritykset ―
Euroopassa ja Pohjois―Amerikassa ajattelevat käsitellyistä aiheista.
Puheenaiheita lienevät ainakin eurokriisi, ―
monien teollisuudenalojen tulevaisuus ―
sekä terveydenhuollon ja koulutuksen tulevaisuus.
Hän hahmottaa, miten muut haluavat asioiden etenevän, ―
mikä ei välttämättä ole suomalaisten edun mukaista.
Suomalaisia ei siitä ehkä muuten informoitaisi.
Vapaana tutkivana toimittajana työskentelevä ―
Britannian yleisradion BBC:n entinen toimittaja Tony Gosling ―
on seurannut Bilderbergiä 20 vuotta.
Kokoukseen halutaan pääministereitä ja valtiovarainministereitä, ―
korkeinta poliittista valtaa ja rahakirstujen vartijoita.
Se on aika hälyttävää, koska he vastaavat valtioidemme varoista, ―
rahoista, jotka me olemme veroina maksaneet.
Mitä he siellä tekevät?
Bilderbergistä on toistaiseksi tehty vasta yksi iso akateeminen tutkimus.
Tutkimuksen tehneen Ian Richardsonin mukaan kokouksilla ―
on vaikutuksia, joita osallistujat eivät itse aina ymmärrä.
Osallistujat väittävät vakaasti, ettei heitä manipuloida.
Bilderbergistä sanotaan, että siellä tullaan aivopestyksi, ―
ja sieltä lähdetään levittämään Bilderbergin oppia.
Väitteessä voi olla totuuden siemen, ―
mutta se perustuu väärään käsitykseen vallasta.
Kokousten osanottajia ei painosteta. Niin se ei toimi.
Käytävät keskustelut ovat hyvinkin lauhkeita.
Osallistujat seurustelevat vaikutusvaltaisten ihmisten kanssa.
Heidän annetaan ymmärtää, mitä ryhmä ajattelee asioista ―
ja mitä ryhmässä pidetään terveen järjen mukaisena.
Ihminen ottaa toimissaan huomioon muiden ajattelun.
Kun kuulemme, mitä mieltä muut ovat, ―
emme halua vaikuttaa hölmöltä, koska mehän olemme samaa mieltä.
Siksi omaksumme pikku hiljaa saman ajattelutavan.
Osanottajat seuraavat, mistä tuulee.
Joillakin nimekkäillä henkilöillä voi olla muita suurempi vaikutusvalta, ―
mutta ryhmään mukaan tuleva kuuntelee suuntauksia tarkasti.
On tärkeää päästä mukaan ja tulla kutsutuksi uudelleen.
On tärkeää, että muut pitävät älykkäänä.
Kokouksen osanottajathan ovat erittäin älykästä väkeä.
Jos kutsu tulee, kuuluu heihin, joten kerta ei saa jäädä viimeiseksi.
Belgialainen EU―poliitikko ja liikemies Étienne Davignon ―
on pitkään kuulunut Bilderberg―ryhmän johtohenkilöihin.
Davignon sanoi muutama vuosi sitten EUobserver―lehdessä, ―
että Bilderberg toimi euron kätilönä.
Kyselyssämme yksikään suomalainen osanottaja ―
ei pitänyt Bilderbergin roolia tärkeänä EU:n yhdentymisessä.
50 ― 60―luvuilta juontavat juurensa EU ja Euroopan yhteisö ―
sekä Euroopan rahaunioni.
Bilderberg―ryhmä on ollut vahvana vaikuttajana niiden synnyssä, ―
vaikkei se ollutkaan foorumi, ―
jossa näiden yksityiskohdat ja tarkka luonne olisi määritelty.
Bilderberg―ryhmä ja kokouksen osanottajat ―
eivät varsinaisesti ole minkään tiiviin, varakkaan yhteisön välineitä.
Toki ne tekevät asioita, joista sellaiset ryhmät hyötyvät ―
ja ryhmät ovat niistä riippuvaisia, ―
mutta nähdäkseni Bilderberg―ryhmää kiinnostaa lähinnä yleinen hyvä.
Lopputulos voi olla kyseenalainen, ―
mutta uskoakseni valtaosa osallistujista ainakin haluaa uskoa, ―
että keskusteluilla pyritään yleiseen hyvään.
Bilderberg―kokouksiin osallistuu paljon erittäin varakkaita henkilöitä.
Yleensä paikalla ovat yrityskaupoilla rikastunut Henry Kravis USA:sta, ―
Turkin rikkaimman perheen Mustafa Koç ―
ja italialaisen Fiatin omistavan Agnellin suvun johtaja John Elkann.
20 ― 30 viime vuotta Yhdysvallat ja Länsi―Eurooppa ovat olleet ―
loistavia asuinpaikkoja upporikkaille.
Havaitsetteko yhteyttä Bilderberg―ryhmään?
Onko Bilderbergin tehtävä ajaa näiden ihmisten etua?
Ei ole.
Ajaako Bilderberg näiden ihmisten etua?
Ajaa.
Pitkälti tiedostamattaan.
Ryhmä uskoo tiettyihin menettelytapoihin, ―
kuten vapaisiin markkinoihin ja globalisaatioon.
Ne tuottavat voittajia ja häviäjiä.
Eriarvoisuuden kasvua arvostelevat myös Bilderberg―vastustajat.
Yksi äänekkäimmistä on brittiläinen David Icke.
Hän sai Watfordissa lähes rocktähden kohtelun.
Tämä on ennenkuulumaton päivä.
Se on alkusysäys globaalille vallankumoukselle.
Se käynnistyy kumuloitumalla, ―
mutta tekee lopun naurettavasti rakentuneesta maailmasta, ―
jossa muutamilla harvoilla on paitsi kaikki raha ―
myös valta määrätä pienintä yksityiskohtaa myöten ―
koko maailman ihmisten elämästä.
Poliisit, liittykää meihin! Me olemme te, te olette me!
Helsingin Sanomista toukokuussa erotettu Mikael Pentikäinen ―
osallistui Bilderberg―kokouksiin vuosina 2005 ja 2011, ―
ensin Sanoma Newsin toimitus― johtajana ja sitten päätoimittajana.
Miksi osallistuitte kokouksiin?
Se on erittäin kiinnostava mahdollisuus kuulla, ―
mitä maailmassa on tapahtumassa ja kuulla asiantuntijanäkemyksiä, ―
missä ollaan menossa ja mitä on kenties luvassa.
Uskon, että sen tärkein tehtävä on keskinäisen ymmärryksen ―
ja vuoropuhelun mahdollistaminen, joka tässä maailmassa on asia, ―
jota varmasti ei liikaa ole ja käydä.
Miksi media on lähes vaiennut Bilderbergistä?
Euroopan ja Pohjois―Amerikan suurimmat mediatalot ―
ovat olleet siellä edustettuina alkuajoista asti.
Ehkä siksi toimittajat eivät ole kovin perusteellisesti siitä kertoneet.
Suomen mediasta Bilderberg―kokouksiin ―
ovat osallistuneet etenkin Helsingin Sanomien edustajat.
Sanoma―arkiston mukaan Helsingin Sanomat on kirjoittanut ―
Bilderbergistä yhteensä vain 19 kertaa vuodesta 90 lähtien.
Miksi vain alle kerran per vuosi?
Se on ihan hyvä kysymys. Aihehan näyttää olevan hyvin kiinnostava.
En näe mitään periaatteellista estettä, etteikö sitä olisi voinut ―
ainakin mun päätoimittajakaudella enemmän käsitellä, ―
mutta ehkei sillä nähty sellaista merkitystä kuin jotkut näkevät.
Kyllä se ihan hyvin voisi olla yhden tai kahden palstan uutinen, ―
en näe siihen estettä näin jälkikäteen.
Olin siellä ensin Sanoma Newsin toimitusjohtajana, ―
ja vain kerran päätoimittajana.
Ohjeistitteko toimitusta olemaan kertomatta kokouksesta? ―En.
Gavin MacFadyen toimii vierailevana professorina ―
Lontoon City Universityssä ja johtaa tutkivan journalismin keskusta.
Pitäisikö toimittajien osallistua Bilderbergin tapaisiin kokouksiin, ―
joista ei saa raportoida?
Toimittajien pitäisi yrittää päästä raportoimaan, ―
koska se mitä siellä tapahtuu, ei ole merkityksetöntä.
Joukko rikkaita yrittää hallita ympäristöään ―
sopimalla yhteisistä toimintatavoista.
Eli kokouksista suljetaan ulos vain tavallinen kansa.
Suurta yleisöä edustava media tulisi päästää sisään, ―
mutta kriittisiä puheiden tallentajia ei ole koskaan päästetty.
Toimittajien tulisi voida asettaa valtaapitävät tilivelvollisiksi, ―
mutta kriittisesti suhtautuvia ei päästetä sisään.
Voimme suhtautua kyynisesti siihen tosiseikkaan, ―
että johtajamme tarvitsevat suljetun salin, ―
ja siihen, että media ei raportoi siitä.
Voimme toki kyseenalaistaa paljonkin, ―
mutta ilman tällaisia foorumeita olisimme jumittuneet ―
hauraaseen ja hyvin kantikkaaseen kv―suhteiden järjestelmään.
Siinä yhteistyölle ei ole perustaa, ―
koska aina välimaastoa ei vain ole.
Näitä ryhmiä ja verkostoja rajoittaa se, ―
jos ne joutuvat etsimään polkuja, joita ei ole valmiina.
Lehdistössä lienee paljon niitä, jotka kannattavat tällaista.
He haluavat samaa kuin eliitti, koska edustavat eliitin lehteä tai kanavaa.
Miksi he siis vastustaisivat tällaisia kokouksia?
Toimittajat, aivan kuten toimitusjohtajat ja talousjohtajat, ―
haluavat päästä neuvottelupöydän ääreen, kuulua valtaapitäviin.
Siksi heille on tärkeää päästä sinne.
MacFadyenin ja Ian Richardsonin mukaan ―
kutsu Bilderbergiin pönkittää kutsuttavien itsetuntoa.
Miten kommentoitte tätä ajatusta? ―Voihan se pitää paikkansa.
Kävikö näin teidän kohdallanne?
En tiedä, mutta koin sen erittäin kiinnostavana tilaisuutena, ―
ja kuten sanoin, se ammatillinen anti näkemyksellisessä mielessä, ―
oli erittäin suuri.
Harvoin voi lehtimies kuulla muutamassa päivässä ―
niin monta kiinnostavaa puheenvuoroa maailman menosta.
Miten kokousten anti näkyi työssänne?
Uskon, että jossain kirjoituksissa, mitä myöhemmin kirjoitin, ―
pystyin ajatuksia, mitä siellä tuli mieleen ja kuuli, ―
myös hyödyntämään.
Brittiläisen The Economist ―lehden edustajat ―
ovat osallistuneet Bilderberg― kokouksiin vuosien ajan.
Lehden toimittajat toimivat myös kokouksissa keskustelujen kirjaajina.
The Economistin mukaan Bilderberg ja vastaavat ryhmät maailmalla ―
ovat se tapa, jolla rikkaiden pitäisi asioita hoitaa.
Pitäisikö tai ei, he kuitenkin tekevät, ―
joten siitä halutaan kertoa myötämielisesti.
Toimittajat näkevät itsensä noiden ihmisten äänenkannattajana ―
ja peilaavat heidän näkemyksiään.
Jos tuo väki haluaa kokoontua salamyhkäiseen tapaamiseen, ―
The Economist suhtautuu siihen suopeasti.
Siksi Bilderberg onkin niin järkyttävä, ―
epämiellyttävä ja epädemokraattinen keitos.
Kokousväki tietää yhteiskunnasta ja hallituksesta enemmän kuin kansa, ―
ja silti kansa maksaa kaiken.
Kansa maksaa, vaikkei tiedä, mitä kokouksissa tapahtuu.
Salamyhkäisillä tilaisuuksilla on epädemokraattinen luonne, ―
eikä osallistuja joudu niistä tilille.
Se on suuri uhka demokratialle.
Kansa ei voi äänestää, jos ei tiedä asioista.
Tietämätön äänestäjä ei ole äänestäjä.
Silti siellä tehdään tärkeitä päätöksiä yhteisistä asioista.
Kansa ei voi vaikuttaa, eikä edes tiedä keskusteluiden tuloksista.
Bilderberg―kokoukseen menevät poliitikot ja toimittajat ―
vannovat salassapitovalan, kuin jossain salaseurassa!
Länsimaissa harjoitetaan aika vähän tutkivaa journalismia.
Britanniassa tehtiin ennen viisi, kuusi viikoittaista tutkivaa tv―dokumenttia.
Nyt niitä on ehkä yksi tai kaksi.
Niitä on vähän, ja aiheet ovat pinnallisia.
Meiltä siis puuttuu tutkiva journalismi lähes tyystin, ―
osin siksi, että median omistajat ovat liian lähellä rikkaita ja valtaapitäviä.
Joidenkin mukaan syytä huoleen ei ole:
ryhmä on vain satunnainen rikkaiden ja vaikutusvaltaisten illallisklubi.
Naurettava ajatus. Ei illalliselle matkusteta 6 000 kilometrin päähän.
Kokoukseen mennään, koska sitä pidetään tärkeänä.
Ne ihmiset eivät edes tiedä, mikä illallisklubi on.
Heitä kiinnostaa vain kaksi asiaa: raha ja valta.
Heidän täytyy yhdessä ponnistella, jotta kukin saa haluamansa.
He tapaavat taloudellisten ja poliittisten syiden vuoksi.
Joka muuta väittää, yrittää vähätellä sitä poliittisista syistä.
Tekstit: Mikko Pöntys Yle